open-index/open-wikipedia-markdown huggingface dataset:
Οίκος των Αστουριών-Λεόν

Ο **Οίκος των Αστουριών-Λεόν**, ισπαν. dinastía Asturiana ή Astur-Leonesa, αραβ. Beni Alfons ή Banu Alfonso (παιδιά του Αλφόνσου) ήταν η δυναστεία που εξουσίαζε τις Αστουρίες, τη Γαλικία και το Λεόν από το 740 ως το 1037.

## Ιστορία
Ο πρώτος βασιλιάς του Οίκου είναι ο Αλφόνσος Α΄, γιος του Πέδρο δούκα της Κανταβρίας. Για έναν αιώνα κυβερνούσαν εναλλάξ οι απόγονοι του Αλφόνσου Α΄  και εκείνοι του αδελφού του Φρουέλα της Κανταβρίας. Με το τέλος του Αλφόνσου Β΄ (εγγονού του Αλφόνσου Α΄), τον θρόνο ανέλαβε ο κλάδος του Φρουέλα, με επικεφαλής τον εγγονό του Ραμίρο Α΄. Για το μεγαλύτερο μέρος του 10ου αι. ενδοοικογενειακές από φθόνο διαμάχες είχαν αποτέλεσμα τη διαίρεση της εξουσίας και αγώνες για τη διαδοχή μεταξύ των διαφόρων κλάδων του Οίκου, που τελείωσαν με την άνοδο στον θρόνο τού Βερμούδο Β΄ το 984 (6ου απογόνου του Ραμίρο Α΄). Ο ρόλος της δυναστείας τελείωσε με την ήττα και το τέλος του εγγονού του τελευταίου, Βερμούδο Γ΄ το 1037, οπότε ο θρόνος περιήλθε, μέσω της αδελφής του Σάντσας, στον Φερδινάνδο Α΄ του Λεόν από τον Οίκο των Χιμένεθ.

Υπό την εξουσία τους, το βασίλειο των Αστουριών-Λεόν εξελίχθηκε από ένα μικρό, μέσα στα βουνά περιορισμένο σε ένα με δεσπόζουσα ισχύ στην Ιβηρική. Το 1037 ο Φερδινάνδος Α΄ των Χιμένεθ, γιος του βασιλιά της Παμπλόνα ανήλθε στον θρόνο και η ισχύς των απογόνων του Αλφόνσου Α΄ έληξε.

## Γενεαλογία του Οίκου των Αστουριών-Λεόν

## Πηγές
* Stanley G. Payne, A History of Spain and Portugal, Volume 1, Chapter Three (The Early Christian Principalities and the Expansion of Asturias-León)
Διαιτησία της Βιέννης

Ο όρος **Διαιτησία της Βιέννης** μπορεί να αναφέρεται σε:

* Διαιτησίες της Βιέννης
* Πρώτη διαιτησία της Βιέννης
* Δεύτερη διαιτησία της Βιέννης
Σάντσο Α΄ του Λεόν

Ο **Σάντσο Α΄**, ισπαν. Sancho I (π. 932 - 19 Δεκεμβρίου 966) από τον Οίκο των Αστουριών-Λεόν ήταν βασιλιάς του Λεόν (956-958, 960-966).

## Βιογραφία
Ήταν γιος του Ραμίρο Β΄ του Λεόν και της Ουράκα Σάντσεθ των Χιμένεθ, κόρης του Σάντσο Α΄ της Παμπλόνα.

Τον πατέρα του διαδέχθηκε το 951 πρώτα ο μεγαλύτερος, ετεροθαλής αδελφός του Ορδόνιο Γ΄ του Λεόν. Αυτός απεβίωσε το 956 και τον διαδέχθηκε ο Σάντσο Α΄. Βασίλευσε ως το τέλος του, εκτός από δύο έτη (958-960), όταν -λόγω του υπερβολικού βάρους του- εκτοπίστηκε από τους ευγενείς, που καθοδηγούσε ο μεγαλύτερος εξάδελφός του Ορδόνιο Δ΄ του Λεόν, ο οποίος σφετερίστηκε τον θρόνο. Το διάστημα αυτό εξορίστηκε στην Ανδαλουσία, σύμφωνα με τον ιστορικό Ράνχαρτ Ντότσυ. O Σάντσο Α΄ κατάφερε να αποσπάσει ένα μέρος των εδαφών του με τη συνθήκη του Ασντάι ιμπν Σαπρούτ. Την ίδια εποχή προσπάθησε να ανακτήσει τον θρόνο: πρώτα πήγε στην εκ μητρός μάμμη του Τόδα Αθνάρεθ και ζήτησε βοήθεια· έπειτα έκανε συνθήκη με τους Μαυριτανούς και, με τη βοήθεια των ευγενών της Λεόνης και της Ναβάρρας, κατέλαβε τη Σαμόρα το 959 και σύντομα τον θρόνο του.

Επειδή δεν σεβάστηκε τη συνθήκη με τους Μαυριτανούς, υπέστη πολλές επιδρομές τους. Τα τελευταία έτη της βασιλείας του οι ευγενείς της Καστίλης και της Γκαλίθια αύξησαν την ανεξαρτησία τους. Απεβίωσε από δηλητήριο και τον διαδέχθηκε ο γιος του Ραμίρο Γ΄.

## Οικογένεια
Νυμφεύτηκε την Τερέσα Ανσούρεθ, κόρη του Ανσούρ Φερνάντεθ κόμη του Μονθόν & Καστίλης, ισχυρού ευγενούς της Καστίλης και στρατιωτικού του Λεόν. Είχε τέκνα;
* Ραμίρο Γ΄ 961-985, βασιλιάς του Λεόν.
* Ουρράκα.

## Παραπομπές


## Πηγές
* Reinhart Dozy, Histoire des Musulmans d'espagne (1932).

Κατηγορία:Οίκος των Αστουριών-Λεόν
Κατηγορία:Βασιλείς του Λεόν
Γλώσσα Μεϊτέι

Η **Μεϊτέι** (μεϊτέι: ꯃꯤꯇꯩꯂꯣꯟ, επίσης γνωστή ως **Μανιπουρική**) είναι σινοθιβετιανή γλώσσα με περίπου 1.8 εκατομμύρια ομιλητές. Ομιλείται κυρίως στην ινδική πολιτεία Μανιπούρ της βορειοανατολικής Ινδίας. Στη Μανιπούρ η Μεϊτέι χρησιμοποιείται επίσης ως γλώσσα επικοινωνίας μεταξύ των κατοίκων. Είναι η επίσημη γλώσσα της ινδικής πολιτείας Μανιπούρ και χρησιμοποιείται ευρέως στις κυβερνητικές υπηρεσίες της Μανιπούρ. Ένας μικρότερος αριθμός ομιλητών της Μεϊτέι ζει σε γειτονικές ινδικές πολιτείες όπως στο Άσαμ και τη Τρίπουρα, αλλά και σε γειτονικές χώρες όπως το Μπανγκλαντές και η Μιανμάρ. Παρά τον σχετικά μεγάλο αριθμό ομιλητών, η ΟΥΝΕΣΚΟ θεωρεί την γλώσσα Μεϊτέι ως ευάλωτη.

## Παραπομπές
Κατηγορία:Γλώσσες της Μιανμάρ
Κατηγορία:Γλώσσες της Ινδίας
Κατηγορία:Γλώσσες του Μπανγκλαντές
Γλώσσα Νουοσού

Η **Νουοσού** ή **Νουόσου** ή **Νοσού** (ꆈꌠꉙ), επίσης γνωστή ως **Βόρεια Γι**, **Λιανγκσάν Γι** και **Σιτσουάν Γι**, είναι η κύρια γλώσσα του λαού Γι· έχει επιλεγεί από την κινεζική κυβέρνηση ως η πρότυπη γλώσσα Γι (στα μανδαρινικά: *Yí yǔ*, 彝語/彝语) και ως εκ τούτου είναι η μόνη που διδάσκεται στα σχολεία, τόσο στην προφορική όσο και στη γραπτή μορφή. Ομιλούταν από δύο εκατομμύρια ανθρώπους και αυξανόταν σύμφωνα με την κινεζική απογραφή· το 60% ήταν μονόγλωσσο (εκτίμηση του 1994). Νουοσού είναι η ιθαγενής ονομασία των Νουοσού/Γι για την ίδια τους τη γλώσσα και δεν χρησιμοποιείται στα μανδαρινικά κινέζικα· αν και μπορεί μερικές φορές να συλλαβιστεί για τη προφορά (*nuòsū yǔ* 诺苏语/諾蘇語), οι κινεζικοί χαρακτήρες για το *nuòsū* δεν έχουν κανένα νόημα.

## Παραπομπές


Κατηγορία:Γλώσσες της Κίνας
Αεροδρόμιο Ραμπάχ Μπιτάτ

Το **Αεροδρόμιο Ραμπάχ Μπιτάτ** , παλαιότερα γνωστό ως **Αεροδρόμιο Λε Σαλίν** (), και ευρέως ως **Αεροδρόμιο Ελ Μελάχ** (El Mellah) είναι διεθνές αεροδρόμιο το οποίο βρίσκεται 9 χιλιόμετρα νότια της Ανάμπα στην Αλγερία. Έλαβε το όνομά του από τον Ραμπάχ Μπιτάτ, πρόεδρο της Αλγερίας (1978-1979). 

## Β΄ Παγκόσμιος Πόλεμος
Κατά τη διάρκεια του Β΄ Παγκοσμίου Πολέμου το αεροδρόμιο ήταν γνωστό ως **Αεροδρόμιο του Μπον**, και χρησιμοποιήθηκε από τη γερμανική Luftwaffe. Αργότερα καταλήφθηκε από τον στρατό των Ηνωμένων Πολιτειών, την Δωδεκάτη Μοίρα της Πολεμικής Αεροπορίας των ΗΠΑ κατά τη διάρκεια ττης Δυτικής Εκστρατείας Ερήμου το 1942-1943. 

Τον Νοέμβριο του 1942 οι Σύμμαχοι εισέβαλαν στο Γαλλικό Μαρόκο και στην Αλγερία (Επιχείρηση Πυρσός). Οι βρετανικές αερομεταφερόμενες επιχειρήσεις στη Βόρειο Αφρική ξεκίνησαν στις 12 Νοεμβρίου, όταν το 3ο Τάγμα του Συντάγματος Αλεξιπτωτιστών πραγματοποίησε την πρώτη πτώση με αλεξίπτωτο στο αεροδρόμιο του Μπον μεταξύ Αλγέριου και Τύνιδας. Το υπόλοιπο του τάγματος έφτασε δια θαλάσσης την επόμενη μέρα. Το Αεροδρόμιο του Μπον ήταν η βάση της 111 Μοίρας της RAF, μιας μοίρας με αεροσκάφη Spitfire υπό τον Μοίραρχο Τόνι Μπάρτλεϊ. Ένας γνωστός πιλότος που πετούσε από το Μπον κατά καιρούς ήταν ο διοικητής της πτέρυγας Άντριαν Γουορμπέρτον. 

## Εγκαταστάσεις
μικρογραφία|Τερματικός σταθμός του αεροδρομίου Ραμπάχ Μπιτάτ, Αλγερία
Ο παλαιός τερματικός σταθμός είχε ετήσια χωρητικότητα 500.000 επιβατών. Τον Ιανουάριο του 2016, ανοίχτηκε ο νέος διεθνής τερματικός σταθμός. Ο νέος τερματικός σταθμός, ο οποίος απασχολεί 300 εργαζομένους, έχει δυνατότητα εξυπηρέτησης 700.000 επιβατών ετησίως. 

## Παραπομπές


## Εξωτερικοί σύνδεσμοι
    
* Τρέχουσες καιρικές συνθήκες στο αεροδρόμιο
* Ιστορικό ατυχημάτων για το αεροδρόμιο

Ραμπαχ Μπιτατ
Πρωτάθλημα υδατοσφαίρισης Βελγίου γυναικών

Το **Πρωτάθλημα υδατοσφαίρισης Βελγίου γυναικών** (γαλλικά: **Championnat de Belgique de Water polo Féminin**, ολλανδικά: **Belgisch kampioenschap waterpolo dames**), είναι ένα Βελγικό πρωτάθλημα για γυναικείους συλλόγους υδατοσφαίρισης. Στο Βελγικό σύστημα πρωταθλημάτων υδατοσφαίρισης γυναικών, είναι το πρωταρχικό και μοναδικό πρωτάθλημα της χώρας και διοργανώνεται από την Βασιλική Βελγική Ομοσπονδία Κολύμβησης.

Το 1993 η Ντέλφιν Όιπεν κατέκτησε το 7ο πρωτάθλημα στην ιστορία της. Από το 1993–94 έως το 2005–06 το πρωτάθλημα ακυρώθηκε από την Ομοσπονδία λόγω της έλλειψης ομάδων. Την περίοδο 2006–07 το πρωτάθλημα ξεκίνησε ξανά και πρωταθλήτρια αναδείχθηκε η Kindervreugd.

Την περίοδο 2019−20 και 2020–21 το πρωτάθλημα ακυρώθηκε εξαιτίας της πανδημίας του Κορωνοϊού. Η τρέχουσα πρωταθλήτρια είναι η Γκέντσε, η οποία κέρδισε τον τίτλο την περίοδο 2022−23.

## Πρωταθλητές
### Κάτοχοι τίτλου

¹Το πρωτάθλημα ακυρώθηκε εξαιτίας της πανδημίας του Κορωνοϊού.

### Σύνολο τίτλων

## Παραπομπές


## Εξωτερικοί σύνδεσμοι
*Επίσημος ιστότοπος της Βασιλικής Βελγικής Ομοσπονδίας Κολύμβησης
*Επίσημος ιστότοπος της Βασιλικής Βελγικής Ομοσπονδίας Κολύμβησης — Βραβεία (1999–τώρα)

Γυναικες 01
Πρωταθλημα 01
Βελγιο
Αλφόνσος Α΄ των Αστουριών

Ο **Αλφόνσος Α΄** ο *Καθολικός*, ισπαν. Alfonso I el Católico (π. 693 - 757) από τον Οίκο των Αστουριών-Λεόν ήταν ο 3ος βασιλιάς των Αστουριών (739-757). Κατά τη βασιλεία του επεκτάθηκε η Χριστιανική επικράτεια των Αστουριών, ανακτώντας τη Γκαλίθια και το Λεόν.

## Βιογραφία
Ήταν γιος του Πέτρου δούκα της Καντάβρια. Είχε πολλές γαίες στην περιοχή. Λέγεται ότι νυμφεύτηκε την Ερμεσίνδα, κόρη του Πελάγιος των Αστουριών 1ου βασιλιά των Αστουριών, ιδρυτή του βασιλείου μετά τη μάχη της Κοβαδόνγα, στην οποία εκείνος αντέστρεψε την προώθηση των Μαυριτανών στην περιοχή. Διαδέχθηκε τον γιο του Πελάγιου, τον Φαβίλα των Αστουριών, όταν αυτός απεβίωσε πρόωρα το 739.

Είναι συζητήσιμο κατά πόσο ο Πελάγιος ή ο Φαβίλα εθεωρούντο βασιλείς στην εποχή τους, πάντως ο Αλφόνσος Α΄ ήταν. Ξεκίνησε έναν αγώνα εναντίον των Μαυριτανών, που κράτησε σε όλη τη ζωή του. Το 740 κατέκτησε τη Γκαλίθια και το 754 το Λεόν. Πήγε μακριά ως τη Λα Ριόχα. Ωστόσο οι λίγοι κάτοικοι των συνοριακών πόλεων έφυγαν προς τα βόρεια εδάφη του, αφήνοντας μία μη κατοικημένη ζώνη μεταξύ των Χριστιανικών και Μουσουλμανικών κρατών.

Αυτό δημιούργησε την *έρημο του Ντουέρο*, μία κενή περιοχή μεταξύ του ποταμού Ντουέρο και των ορέων των Αστουριών. Αυτό ήταν επιδίωξη του Αλφόνσου Α΄, που ήθελε όποιος στρατός εισβάλει από τα νότια να μη βρίσκει προμήθειες. Εκτός από αυτόν τον στρατιωτικό χαρακτήρα, τα δημογραφικά και πολιτιστικά αποτελέσματα αυτής της πολιτικής στη μετέπειτα ιστορία των Αστουριών, της Ισπανίας και της Πορτογαλίας είναι μεγάλα. Πέρασαν περισσότερο από 100 έτη πριν η περιοχή να κατοικηθεί ξανά, ένα γεγονός γνωστό ως *Επανακατοίκηση (Repoblación)*.

Οι Άραβες συγγραφείς μιλούν για τους βασιλείς την βόρειας Ιβηρικής ως "απογόνους του Αλφόνσου (beni Alfons)" και φαίνεται να τους θεωρούν από τη Γκαλίθια, Στον Αλφόνσο Α΄ αποδίδεται η ίδρυση του ιερού της Κυρίας Ημών της Κοβαδόνγα, σε ανάμνηση της νίκης του πεθερού του στη μάχη. Εκεί είναι γραμμένο το επιτάφιο επίγραμμα: "Εδώ βρίσκεται ο Καθολικός και Ιερός βασιλιάς δον Αλφόνσος ο Πρώτος και η σύζυγός του δόνα Ερμεσίνδα, αδελφή του δον Φαβίλα, τον οποίο αυτός διαδέχθηκε. Ο βασιλιάς κέρδισε πολλές νίκες εναντίον των Μαυριτανών. Απεβίωσε στις Κάνγας το έτος 757".

## Οικογένεια
Νυμφεύτηκε την Ερμεσίνδα, κόρη του Πελάγιου των Αστουριών και είχε τέκνα:
* Φρουέλα Α΄ ο *Σκληρός* π.722-766, βασιλιάς των Αστουριών.
* Βιμοράνο, φονεύθηκε το 765 από τον Φρουέλα.
* Αδοσίνδα άκμασε 774-783, παντρεύτηκε τον Σίλο των Αστουριών.
* Μαουρεγάτους ο *Σφετεριστής*, απεβ. το 789.

## Πηγές
* Francisco Valle Poo (2000). El solar de un Viejo Reino (Cangas de Onís-Covadonga-Picos de Europa). Ediciones Nobel S.A. ISBN 84-8459-004-6.

## Παραπομπές


Κατηγορία:Οίκος των Αστουριών-Λεόν
Κατηγορία:Βασίλειο των Αστουριών
Προσβασιμότητα

Η **προσβασιμότητα**, με την έννοια που αναφέρεται εδώ, αφορά το σχεδιασμό προϊόντων, συσκευών, υπηρεσιών ή περιβαλλόντων έτσι ώστε να μπορούν να χρησιμοποιηθούν από άτομα με ειδικές ανάγκες. Η έννοια του προσβάσιμου σχεδιασμού και της πρακτικής της προσβάσιμης ανάπτυξης εξασφαλίζει τόσο την «άμεση πρόσβαση» (δηλαδή χωρίς βοήθεια) όσο και την «έμμεση πρόσβαση» που σημαίνει συμβατότητα με την βοηθητική τεχνολογία ενός ατόμου (για παράδειγμα, αναγνώστες οθόνης υπολογιστή). 

Η προσβασιμότητα μπορεί να θεωρηθεί ως «δυνατότητα πρόσβασης» και ωφέλεια από κάποιο σύστημα ή οντότητα. Η ιδέα επικεντρώνεται στη διευκόλυνση της πρόσβασης ατόμων με αναπηρίες ή ειδικών αναγκών ή στην πρόσβαση μέσω της χρήσης βοηθητικής τεχνολογίας. Ωστόσο, η έρευνα και ανάπτυξη στον τομέα της προσβασιμότητας φέρνει οφέλη για όλους.    

Η προσβασιμότητα δεν πρέπει να συγχέεται με τη χρηστικότητα, η οποία είναι ο βαθμός στον οποίο ένα προϊόν (όπως συσκευή, υπηρεσία ή περιβάλλον) μπορεί να χρησιμοποιηθεί από συγκεκριμένους χρήστες για την επίτευξη καθορισμένων στόχων με αποτελεσματικότητα, αποδοτικότητα και ικανοποίηση σε συγκεκριμένο πλαίσιο χρήσης. 

Η προσβασιμότητα συνδέεται στενά με τον καθολικό σχεδιασμό, ο οποίος είναι η διαδικασία δημιουργίας προϊόντων που μπορούν να χρησιμοποιηθούν από ανθρώπους με το ευρύτερο δυνατό φάσμα δυνατοτήτων, λειτουργώντας μέσα σε ένα ευρύ φάσμα καταστάσεων. Πρόκειται για την δημιουργία πραγμάτων προσβάσιμων από όλους τους ανθρώπους (είτε έχουν αναπηρία είτε όχι). 

## Παραπομπές


## Εξωτερικοί σύνδεσμοι
* 

Κατηγορία:Χωροταξία - Πολεοδομία
Κατηγορία:Αναπηρία
Κατηγορία:Αλληλεπίδραση ανθρώπου-μηχανής
Αλφόνσος Β΄ των Αστουριών

O **Αλφόνσος Α΄** ο *Αγνός*, ισπαν. Alfonso II el Casto (π. 760 - 842) από τον Οίκο των Αστουριών-Λεόν ήταν βασιλιάς των Αστουριών (783, 791-842).

## Βιογραφία
Ήταν γιος του Φρουέλα Α΄ των Αστουριών και της Μουνία της Άλαβα, αιχμάλωτης από τους Βάσκους, έπειτα από μία πολεμική εκστρατεία του είχε κάνει ο Αλφόνσος Β΄ εναντίον τους.

Βασίλευσε 51 έτη και ανακάλυψε τον υποτιθέμενο τάφο του αποστόλου Αγ. Ιακώβου στην Κομποστέλα, η οποία έπειτα έγινε γνωστή ως πόλη του Αγ. Ιακώβου. Θα τον διαδεχόταν ο 2ος εξάδελφός του Ραμίρο Α΄ των Αστουριών, αλλά ο συγγενής τους Νεπότιαν των Αστουριών σφερετίστηκε τον θρόνο. 

## Παραπομπές


## Πηγές
* Chisholm, Hugh, ed. (1911). "Alphonso s.v. Alphonso II.". Encyclopædia Britannica. 1 (11th ed.). Cambridge University Press. p. 734.

Κατηγορία:Οίκος των Αστουριών-Λεόν
Αλφόνσος Γ΄ των Αστουριών

Ο **Αλφόνσος Γ΄ των Αστουριών** (ισπανικά: *Alfonso III de Asturias*, περ. 852-910), επονομαζόμενος «Μέγας», ήταν ο βασιλιάς των Αστουριών από το 866 μέχρι τον θάνατό του, που συνέβη το 910. Ήταν γιος και διάδοχος του Ορδόνιο Α΄ των Αστουριών και της συζύγου του, βασίλισσας Νούνια. Ο Αλφόνσος Γ΄ ήταν ο προτελευταίος Αστουριανός βασιλιάς και ο πρώτος του Βασιλείου του Λεόν, μιας και στην πρωτεύουσά του κατοίκησε για μεγάλα διαστήματα και εκεί είχε έδρα το κυβερνητικό του συμβούλιο και το κέντρο απονομής δικαιοσύνης του.

Από την άνοδό του στην εξουσία ήρθε αντιμέτωπος με μία σειρά εσωτερικών προβλημάτων, όπως εξεγέρσεις ισχυρών ευγενών και απόπειρες ανατροπής από μέλη της οικογένειάς του. Εγκατέστησε ένα σημαντικό αριθμό Μοζαράβων στο βασίλειό του και κατάφερε να καθιερώσει τον ποταμό Δούρο ως νότιο σύνορο, διασφαλίζοντας τις πόλεις Τόρο και Θαμόρα. Πολέμησε έντονα κατά των μουσουλμάνων, που τους νίκησε στη Μάχη της Πολβοράρια (878).

Παντρεύτηκε το 873 με την Χιμένα Γκαρθές, της οποίας η γενεαλογία δεν είναι ξεκάθαρη, αν και πιθανόν να ήταν κόρη του Γκαρθία Ίνιγεθ της Παμπλόνα. Από αυτόν τον γάμο γεννήθηκαν τρεις μετέπειτα βασιλείς, ο Γκαρθία, ο Ορδόνιο και ο Φρουέλα, που κατά τη διάρκεια της ζωής του πατέρα τους κυβέρνησαν αντίστοιχα την κεντρικοανατολική μεθώριο (τη μελλοντική Καστίλη), τη Γαλικία-Πορτογαλία και τις Αστούριες, αντίστοιχα.

Ο βασιλιάς Αλφόνσος Γ΄ των Αστουριών εισήγαγε μία αυτοκρατορική ιδέα, υπογράφοντας σε έγγραφο του 877 ως *Adefonsus totius Hispaniae imperator* (Αλφόνσος Αυτοκράτωρ Πάσης Ισπανίας). Το 906 εμφανίζεται ως *Adefonsus Hispaniae Rex* (Αλφόνσος Βασιλεύς Ισπανίας). Χαρακτηριστικό είναι ότι πολλοί από τους απογόνους του υιοθέτησαν τον αυτοκρατορικό τίτλο.

Από τα τελευταία χρόνια της ζωής του δεν διαθέτουμε πολλές πηγές. Για άγνωστους λόγους, ο πρωτότοκος γιος του, ο Γκαρθία, προσπάθησε να τον ανατρέψει, κάτι που τελικά πέτυχε με τη βοήθεια των αδελφών του. Ο Αλφόνσος Γ΄ παραιτήθηκε, αν και διατήρησε τον βασιλικό τίτλο, και πέθανε στη Θαμόρα.

## Παραπομπές

## Πηγές
* España Sagrada. Memorias de los insignes monasterios de San Julián de Samos, y San Vicente de Monforte.
* Chisholm, Hugh, ed. (1911). "Alphonso s.v. Alphonso III." . Encyclopædia Britannica. 1 (11th ed.). Cambridge University Press. p.&nbsp;734.
* R. A. Fletcher, Saint James's Catapult: The Life and Times of Diego Gelmírez of Santiago de Compostela (Oxford, 1984), 317–23.

Κατηγορία:Οίκος των Αστουριών-Λεόν
Αλφόνσος Δ΄ του Λεόν

Ο **Αλφόνσος Δ΄** ο *Μοναχός* (π. δεκαετία του 890 - 933) από τον Οίκο των Αστουριών-Λεόν ήταν βασιλιάς του Λεόν & της Γκαλίθια (929-931), ώσπου παραιτήθηκε.

## Βιογραφία
Ήταν γιος του Ορδόνιο Β΄ του Λεόν & της Γκαλίθια και της Ελβίρας Μενέντεθ, κόρης του Ερμενεγίλδο Γκουτιέρεθ μεγάλου μαγιορδόμου του Αλφόνσου Γ΄ και διακεκριμένου ευγενούς της Γκαλίθια.

## Οικογένεια
Νυμφεύτηκε την Ονέθα Σάντσεθ των Χιμένεθ, κόρη του Σάντσο Α΄ της Παμπλόνα και είχε τέκνα:
* Ορδόνιο Δ΄ π.926-π.962/3, βασιλιάς της Λεόν.
* Φρουέλα.

## Παραπομπές


## Πηγές
* Rodriguez Fernández, Justiniano (1997). García I, Ordoño II, Fruela II, Alfonso IV. Burgos: Editorial La Olmeda. pp. 176–178. ISBN 84-920046-8-1.
* Chisholm, Hugh, ed. (1911). "Alphonso s.v. Alphonso IV.". Encyclopædia Britannica. 1 (11th ed.). Cambridge University Press. p. 734.

Κατηγορία:Οίκος των Αστουριών-Λεόν
Αλφόνσος Ε΄ του Λεόν

Ο **Αλφόνσος Ε΄** ο *Ευγενής*, (994 - 7 Αυγούστου 1028) από τον Οίκο των Αστουριών-Λεόν ήταν βασιλιάς του Λεόν (999-1028).

## Βιογραφία
Ήταν γιος του Βερμούδο Β΄ του Λεόν και της Ελβίρας των Μαμαδούνια, κόρης του Γκαρθία Φερνάδεθ κόμη της Καστίλης & Άλαβα.

## Οικογένεια
Νυμφεύτηκε πρώτα το 1013 την Ελβίρα Μενένδεθ, κόρη του Μενένδο Γκονθάλεθ δούκα της Γαλικίας & κόμη της Πορτογαλίας. Είχε τέκνα:
* Σάντσα π.1018-1067, παντρεύτηκε τον Φερδινάνδο Α΄ των Χιμένεθ βασιλιά του Λεόν. Με τον γάμο της το Λεόν πέρασε από τον Οίκο των Αστουριών-Λεόν στον Οίκο των Χιμένεθ.
* Βερμούδο Γ΄ του Λεόν π.1017-1037, βασιλιάς του Λεόν.

## Παραπομπές


## Πηγές
* Fernández Conde, Francisco Javier; Torrente Fernández, Isabel (2007). "Los orígenes del monasterio de San Pelayo (Oviedo): aristocracia, poder y monacato)" (PDF). Territorio, Sociedad y Poder, work de estudios medievales (in Spanish). Oviedo: Universidad de Oviedo (2): 181–202. ISSN 1886-1121.
* Fernández del Pozo, José María (1999). Alfonso V (999–1028) y Vermudo III (1029–1037) (in Spanish). Burgos: La Olmeda. ISBN 84-89915-07-5.
* Martínez Díez, Gonzalo (2007). Sancho III el Mayor Rey de Pamplona, Rex Ibericus (in Spanish). Madrid: Marcial Pons Historia. ISBN 978-84-96467-47-7.

Κατηγορία:Οίκος των Αστουριών-Λεόν
Σάντσα του Λεόν

Η **Σάντσα**, ισπαν. Sancha (π. 1018 - 8 Νοεμβρίου 1067) από τον Οίκο των Αστουριών-Λεόν ήταν βασίλισσα του Λεόν.

## Βιογραφία
Ήταν κόρη του Αλφόνσου Ε΄ του Λεόν και της Ελβίρας Μενένδεθ, κόρης του Μενένδο Γκονθάλεθ δούκα της Γαλικίας & κόμη της Πορτογαλίας.

## Οικογένεια
Παντρεύτηκε το 1029 με τον Φερδινάνδο Α΄ των Χιμένεθ, που έγινε έτσι βασιλιάς του Λεόν και είχε τέκνα:
* Ουρράκα 1033/4-1101, παλατινή (κόμισσα) της Θαμόρα.
* Σάντσο Β΄ π.1037-1072, βασιλιάς της Καστίλης, της Γκαλίθια και του Λεόν.
* Ελβίρα 1038/9-1101, κυρία του Τόρο. 
* Αλφόνσος ΣΤ΄ π.1040/1-1109, βασιλιάς του Λεόν και της Γκαλίθια.
* Γκαρθία Β΄ π.1042-1090, βασιλιάς της Γκαλίθια & της Πορτογαλίας.

## Πρόγονοι

## Παραπομπές


## Πηγές
* Blanco Lozano, Pilar. Colección diplomática de Fernando I (1037–1065). León: Centro de Estudios e Investigación «San Isidoro» (CSIC-CECEL) y Archivo Histórico Diocesano, 1987. ISBN 84-00-06653-7.
* Sánchez Candeira, Alfonso (1999) [1950]. Rosa Montero Tejada (ed.). Castilla y León en el siglo XI, estudio del reinado de Fernando I (in Spanish). Madrid: Real Academia de la Historia. ISBN 978-84-8951241-2.

Κατηγορία:Ισπανόφωνες αυτοκράτειρες και βασίλισσες
Κατηγορία:Οίκος των Αστουριών-Λεόν
Κατηγορία:Βασιλομήτωρ
Κατηγορία:Ινφάντας του Λεόν
Κατηγορία:Βασίλισσες της Καστίλλης
Κατηγορία:Βασίλισσες της Γαλικίας
Κατηγορία:Βασίλισσες του Λεόν
Αγνή της Ακουιτανίας (1059-1078)

Η **Αγνή/Ινές**, γαλλ. Agnes (11ος αι.) από τον Οίκο του Πουατιέ ήταν κόρη του δούκα της Ακουιτανίας και με τον γάμο της έγινε βασίλισσα του Λεόν & της Καστίλης.

## Βιογραφία
Ήταν κόρη του Γουλιέλμου Η΄ δούκα της Ακουιτανίας και της 2ης συζύγου του Ματθίλδης, αγνώστου καταγωγής.

Ο πατέρας της από τον πρώτο του γάμο είχε κόρη την Αγνή (1072-1097), σύζυγο του Πέτρου Α΄ των Χιμένεθ βασιλιά της Αραγωνίας & της Παμπλόνας.

## Οικογένεια
Παντρεύτηκε τον Αλφόνσο ΣΤ΄ των Χιμένεθ του Λεόν & της Καστίλης. Δεν απέκτησαν απογόνους.

## Πρόγονοι

## Πηγές
* Medieval Lands, Aquitaine.
* Agnes of Aquitaine at Find a Grave.

Κατηγορία:Οίκος του Πουατιέ
Κατηγορία:Βασίλισσες της Καστίλλης
Κατηγορία:Βασίλισσες της Γαλικίας
Κατηγορία:Βασίλισσες του Λεόν
Κατηγορία:Ισπανόφωνες αυτοκράτειρες και βασίλισσες
Στριτ

**Το Στρίτ** είναι ένας οικισμός στον Δήμο του Σκότσιαν στη νοτιοανατολική Σλοβενία . Εντός του δήμου, ανήκει στην τοπική κοινότητα της Μπούτσκα.  Η περιοχή είναι μέρος της ιστορικής περιοχής Κάτω Καρνιόλας . Ο δήμος περιλαμβάνεται στη στατιστική περιοχή της Νοτιοανατολικής Σλοβενίας .  Περιέχει τους οικισμούς Μάρουσιτς, Πέτσιτσα, Τρντίκα και Τσόλνιστσε.  

## Ιστορία
Κατά τη διάρκεια του Δευτέρου Παγκοσμίου Πολέμου, ο πληθυσμός του χωριού εκδιώχθηκε από τις γερμανικές κατοχικές αρχές τον Νοέμβριο του 1941. Οι Γκόττσεοι Γερμανοί εγκαταστάθηκαν στη θέση τους και παρέμειναν στο χωριό μέχρι το τέλος του πολέμου.  

## Βιβλιογραφικές αναφορές

## Εξωτερικοί σύνδεσμοι

* Το Στρίτ στη Γεωποδία  
Κατηγορία:Χωριά της Σλοβενίας
Elops lacerate

Το ***Elops lacerta*** είναι ένα είδος ψαριού στην οικογένεια Ελοπίδων (Elopidae). Είναι ιθαγενές στα παράκτια ύδατα του ανατολικού Ατλαντικού Ωκεανού, από τη Σενεγάλη έως την Αγκόλα. Μερικά είναι γνωστά για να αυξήσουν το βάρος τους σε 20 λίβρες.  

## Απειλές
Το είδος αυτό χρησιμοποιεί τις εκβολές των ποταμών και τις υπεραλατώδεις λιμνοθάλασσες . Οι μεταβολές στην ποιότητα αυτών των ενδιαιτημάτων ενδέχεται να επηρεάσουν τη δυναμική του πληθυσμού αυτού του είδους. Παρόλο που το είδος αυτό μπορεί να μην συνδέεται στενά με οποιοδήποτε μεμονωμένο βιότοπο, μπορεί να επηρεαστεί δυσμενώς από την οικονομική ανάπτυξη και την αστικοποίηση.  

## Βιβλιογραφικές αναφορές

Κατηγορία:Ελοπίδες
Βώλαξ (Ηλεία)

Ο **Βώλαξ** ήταν πόλη της Τριφυλίας στην αρχαία Ήλιδα. Η πόλη παραδόθηκε στα στρατεύματα του Φιλίππου Ε΄ της Μακεδονίας κατά την διάρκεια του Δεύτερου Συμμαχικού Πολέμου.

Προς το παρόν η θέση της πόλης είναι άγνωστη.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Συμμετοχή της Αυστρίας στο Παγκόσμιο Πρωτάθλημα Στίβου 2019

Η **[[Αυστρία]]** θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 4 αθλητές.

## Συμμετοχές

### Άνδρες

; Δρόμοι

; Άλματα και ρίψεις

### Γυναίκες
;Δρόμοι
;

;
;Άλματα και ρίψεις
;

;
; Σύνθετα - Έπταθλο

## Παραπομπές

Αυστρία
Κατηγορία:Στίβος στην Αυστρία
Τσακιρτάς (Βεζιρκιοπρού)

Το **Τσακιρτάς** (τουρκικά: *Çakırtaş*) είναι χωριό στην επαρχία Βεζιρκιοπρού, επαρχία Σαμψούντας της Τουρκίας . Το 2000 το χωριό είχε πληθυσμό 526 κατοίκων. 

## Βιβλιογραφικές αναφορές

Κατηγορία:Χωριά της Τουρκίας
Κατηγορία:Οικισμοί στην Επαρχία Σαμψούντας
Βερεγγάρια της Βαρκελώνης

Η **Βερεγγάρια/Μπερεγκουέλα**, ισπαν. Berengaria/Berenguela (1116 - 15 Ιανουαρίου 1149) από τον Οίκο της Βαρκελώνης ήταν κόρη του κόμη της Βαρκελώνης και με τον άμο της έγινε βασίλισσα του Λεόν & της Καστίλης.

## Βιογραφία
Ήταν η δεύτερη κόρη (1η από τον 2ο γάμο) του Ραϋμόνδου-Βερεγγάριου Γ΄ κόμη της Βαρκελώνης και της 2ης συζύγου του Ντους Α΄ κόμισσας της Προβηγκίας, κόρης του Γιλβέρτου Α΄ του Ζεβωντάν.

## Οικογένεια
Παντρεύτηκε το 1128 τον Αλφόνσο Ζ΄ των Ιβρέα βασιλιά της Καστίλης & του Λεόν και είχε τέκνα:
* Σάντσο Γ΄ 1134-1158, βασιλιάς της Καστίλης & του Τολέδου.
* Φερδινάνδος Β΄ π.1137-1188, βασιλιάς του Λεόν & της Γαλικίας.
* Κωνσταντία π.1138-1160, παντρεύτηκε τον Λουδοβίκο Ζ΄ της Γαλλίας.
* Σάντσα π.1139-1179, παντρεύτηκε τον Σάντσο ΣΤ΄ των Χιμένεθ βασιλιά της Ναβάρρας.
* Αλφόνσος απεβ. 5 ετών, Γκαρθία απεβ. 3-4 ετών.

## Πρόγονοι

## Πηγές
* Reilly 1995, p. 168.
* Chronica Adefonsi Imperatoris, Book 1 Chapter 12, trans. Simon Barton and Richard Fletcher in The World of El Cid: Chronicles of the Reconquest, (Manchester University Press, 2000) page 168.

## Αναφορές


Κατηγορία:Οίκος της Βαρκελώνης
Κατηγορία:Βασίλισσες της Καστίλλης
Κατηγορία:Βασίλισσες της Γαλικίας
Κατηγορία:Βασίλισσες του Λεόν
Κατηγορία:Ισπανόφωνες αυτοκράτειρες και βασίλισσες
Χάνεϊντιου (πεπόνι)

μικρογραφία|Πεπόνι χάνεϊντιου - μελοπέπονο, οργανικής καλλιέργειας σε φάρμες στις ΗΠΑ.
Το **πεπόνι χάνεϊντιου**, γνωστό και ως **μελοπέπονο**, είναι φρούτο της ποικιλίας muskmelon ή Cucumis melo της οικογένειας των κολοκυνθοειδών. Η ομάδα αυτή των Inodorus περιλαμβάνει το συγκεκριμένο πεπόνι αλλά και άλλα ανάμεικτα είδη πεπονιού και κολοκύθας.

## Χαρακτηριστικά
Το πεπόνι χάνεϊντιου έχει στρογγυλό πως οβάλ σχήμα, με μήκος που συνήθως φτάνει τα 15-22 εκατοστά (5.9–8.7 ίντσες). Το βάρος του συνήθως κυμαίνεται μεταξύ 1.8 to 3.6 kg (4.0 to 7.9 λίμπρες). Η σάρκα του είναι συνήθως απαλό πράσινο χρώμα ενώ η λεία του φλούδα είναι συνήθως πρασινωπή ή κίτρινη. Όπως και τα περισσότερα φρούτα, το χάνεϊντιου έχει κουκούτσια. Το εσωτερικό τρώγεται συχνά ως επιδόρπιο. Στην Καλιφόρνια το χάνεϊντιου ωριμάζει από τον Αύγουστο μέχρι τον Οκτώβριο. 
Το φρούτο καλλιεργείται καλύτερα σε ημίξηρο κλίμα και συλλέγεται βάση την ωρίμανσης και όχι του μεγέθους του. Η ωρίμανση μπορεί να είναι δύσκολο να παρατηρηθεί αλλά βασίζεται κυρίως στο χρώμα του φρούτου το οποίο κυμαίνεται από ασπροπράσινο (άγουρο) ως κίτρινο κρεμ (ώριμο). Η ποιότητα του πεπονιού καθορίζεται επίσης από το σφαιρικό του σχήμα και την επιφάνειά του, η οποία δεν πρέπει να έχει οποιαδήποτε σημάδια. Ένα πεπόνι χάνεϊντιου θα πρέπει, ακόμα, να είναι πιο βαρύ από ότι μοιάζει για το μέγεθός του και να έχει μια κέρινη αίσθηση στο εξωτερικό – σε αντίθεση με άλλα φρούτα που έχουν χνουδωτή επιφάνεια. Το βάρος υποδηλώνει την ποσότητα του νερού που περιέχει και το εξωτερικό υποδηλώνει τον χρόνο που χρειάστηκε για να καλλιεργηθεί κατάλληλα.

### Προέλευση και εναλλακτικά ονόματα.
Χάνεϊντιου είναι το Αμερικάνικο όνομα της ποικιλίας  White Antibes το οποίο καλλιεργείτε εδώ και πολλά χρόνια στην Νότια Γαλλία και την Αλγερία. 
Στην Κίνα τα χάνεϊντιου είναι γνωστά ως πεπόνια Μπαϊλάν. Είναι δημοφιλή στην περιοχή Λαντσόου, την πρωτεύουσα της επαρχίας Κανσού, μέρος της Βορειοδυτικής Κίνας. 
Σύμφωνα με πηγές από την Κίνα, το πεπόνι εισήχθη στην Κίνα από τον Αμερικανό Υπουργό Γεωργίας Χένρι Ουάλας ο οποίος δώρισε σπόρους πεπονιού στους ντόπιους κατά τη διάρκεια της επίσκεψής του την δεκαετία του ’40 (1944 το πιο πιθανόν). Ως αποτέλεσμα το πεπόνι αναφέρεται και ως Ουάλας (Κινέζικα: 华莱士 - Hualaishi). 
Σε κάποια μέρη της Λατινικής Αμερικής και ιδιαίτερα στην Χιλή το συγκεκριμένο πεπόνι λέγεται και χαϊδευτικά πεπόνι-τόνος ("Melón tuna").

Κατηγορία:Κολοκυνθοειδή
Κατηγορία:Εδώδιμα φρούτα
String Demons

Οι **String Demons** είναι ελληνικό συγκρότημα που σχηματίστηκε στην Αθήνα τον Μάρτιο του 2014. Αποτελείται από τα αδέλφια Κωνσταντίνο (βιολοντσέλο) και Λυδία Μπουντούνη (βιολί). Βασικοί πυλώνες της μουσικής τους είναι η κλασική, η χέβι μέταλ και η ελληνική παραδοσιακή μουσική, μεταπηδώντας από τη μία στην άλλη, συνδυάζοντάς τις και δανειζόμενοι μοτίβα από όλες.

## Δισκογραφία
### Albums
* (2016) Fear of the Bach
* (2017) Rise of strings

### EPs
* (2015) String Demons

## Εξωτερικοί σύνδεσμοι
* String Demons - επίσημη ιστοσελίδα του συγκροτήματος.

## Παραπομπές


Κατηγορία:Ελληνικά rock συγκροτήματα
Κατηγορία:Ελληνικά heavy metal συγκροτήματα
Πρωτεύουσα της Ολλανδίας

Σύμφωνα με το σύνταγμα της χώρας, το Άμστερνταμ είναι η **πρωτεύουσα της Ολλανδίας**. Ωστόσο η κυβέρνηση εδρεύει στη Χάγη από το 1588. Το ανώτατο δικαστήριο και το συμβούλιο του κράτους της Ολλανδίας εδρεύουν επίσης στη Χάγη. Από τη συνταγματική αναθεώρηση του 1983, το άρθρο 32 του συντάγματος της Ολλανδίας γράφει ότι "ο Βασιλιάς πρέπει να ορκιστεί το συντομότερο δυνατόν στην πρωτεύουσα, το Άμστερνταμ". Είναι η μόνη αναφορά του συντάγματος στο ότι το Άμστερνταμ είναι η πρωτεύουσα.

Από το 1808 έως το 1810 το Άμστερνταμ ήταν πρωτεύουσα και έδρα της κυβέρνησης, διατηρώντας εν μέρει αυτό το ρόλο μέχρι το 1813.

## Παραπομπές


Κατηγορία:Κυβέρνηση της Ολλανδίας
Κατηγορία:Πόλεις της Ολλανδίας
Μαξιμίλιαν Κόλμπε

Ο **Μαξιμίλιαν Κόλμπε** (πολωνικά: *Maksymilian Maria Kolbe*, 8 Ιανουαρίου 1894 – 14 Αυγούστου 1941) ήταν Πολωνός Φραγκισκανός ιερομόναχος που θανατώθηκε στο Στρατόπεδο συγκέντρωσης Άουσβιτς στις 14 Αυγούστου 1941. Οι Ρωμαιοκαθολικοί τον τιμούν ως Άγιο.

## Βιογραφικά στοιχεία

### Οικογένεια
Ο Μαξιμίλιαν Κόλμπε, γεννήθηκε στις 8 Ιανουαρίου 1894 στην Ζντούνσκα Βόλα, η οποία τότε άνηκε στην Ρωσική Αυτοκρατορία. Ο πατέρας του, Γιούλιους Κόλμπε, ήταν γερμανικής καταγωγής, ενώ η μητέρα του, Μαρία Ντάμπροβσκα, ήταν Πολωνή. Είχε άλλους 4 αδελφούς.

### Σπουδές και έργο
Το 1907 έγινε μοναχόςκαι το 1912 σπούδασε θεολογία και φιλοσοφία στο Ποντιφικό Γρηγοριανό Πανεπιστήμιο. Εργάστηκε σε ιεραποστολές της Κίνας, της Ιαπωνίας και της Ινδίας από το 1930 μέχρι το 1936, όπου και επέστρεψε στην Πολωνία λόγω προβλημάτων υγείας.

Το 1931, είχε ιδρύσει Φραγκισκανικό Μοναστήρι στο Ναγκασάκι της Ιαπωνίας, το οποίο, αργότερα, επέζησε από την ρίψη της ατομικής βόμβας.

### Μαρτύριο
Το 1939 ο Μαξιμίλιαν Κόλμπε φυλακίστηκε από την Γκεστάπο ως αντιναζιστής. Αργότερα αφέθηκε ελεύθερος, όμως τελικά το 1941 στάλθηκε στο στρατόπεδο συγκέντρωσης Άουσβιτς, καθώς βοηθούσε συστηματικά τους εβραίους. Ενώ ήταν φυλακισμένος στο Άουσβιτς προσφέρθηκε εθελοντικά να πάρει τη θέση κρατούμενου που είχε καταδικάστεί σε θάνατο από τους ναζιστές. Ύστερα από 15 ημέρες πλήρους ασιτίας που του είχε επιβληθεί, τελικά, θανατώθηκε με ένεση φαινόλης και αποτεφρώθηκε σε κρεματόριο.

## Η Αγιοκατάταξή του από το Βατικανό
Στις 10 Οκτωβρίου 1982 ανακηρύχθηκε άγιος και μάρτυρας από την Ρωμαιοκαθολική Εκκλησία. Η μνήμη του εορτάζεται στις 14 Αυγούστου, την ημέρα όπου και μαρτύρησε. Επίσης, τον δέχονται ως άγιο οι Λουθηρανικές και οι Αγγλικανικές εκκλησίες.

## Υποσημειώσεις

## Εξωτερικοί σύνδεσμοι
*  St. Maximilian Kolbe

Κατηγορία:Άγιοι της Ρωμαιοκαθολικής Εκκλησίας
Κατηγορία:Φραγκισκανοί μοναχοί
Κατηγορία:Πολωνοί κληρικοί
Κατηγορία:Πολωνοί αντικομμουνιστές
Κατηγορία:Πολωνοί γερμανικής καταγωγής
Κατηγορία:Φυλακισμένοι του στρατοπέδου συγκέντρωσης του Άουσβιτς
Στεφανία της Ναβάρρας

Η **Στεφανία**, γαλλ. Stephania, ισπαν. Estefania (απεβ. μετά το 1066) από τον Οίκο του Φουά έγινε με τον γάμο της βασίλισσα της Παμπλόνας.

## Βιογραφία
Εμφανίζεται για πρώτη φορά σε ένα έγγραφο του π. 1039 ως σύζυγος του Γκαρθία Γ΄ της Παμπλόνα. Το *Χρονικό του Σαι-Πιέρ-λε-Βιφ* την έχει ως σύζυγο, πρώτα του Ρογήρου Α΄ του Τοσνύ και μετά του Γκαρθία Γ΄. Εθεωρείτο κόρη του Βερεγγάριου Ραϋμόνδου Α΄ κόμη της Βαρκελώνης, αλλά μάλλον ήταν κόρη του Βερνάρδου Ρογήρου κόμη του Κομένζ & Φουά.

## Οικογένεια
Παντρεύτηκε τον Γκαρθία Σάντσεθ Γ΄ των Χιμένεθ βασιλιά της Παμπλόνα και είχε τέκνα:
* Σάντσο Δ΄ π.1039-1076, βασιλιάς της Παμπλόνας.
* Ραμίρο Γκαρθές απεβ. 1083, κύριος της Καλαόρρα.
* Φερδινάνδ Γκαρθές, κύριος της Καλαχόρρα.
* Ραϋμόνδ Γκαρθές, κύριος της Μπουκέστα.
* Ερμεσίντα Γκαρθές, παντρεύτηκε τον Φορτούν Σάντσεθ δε Γιαρνόθ.
* Μαγιόρ Γκαρθές.
* Ουρράκα Γκαρθές.
* Χιμένα.
Ίσως από έναν προηγούμενο γάμο, πιθανόν με τον Ροζέρ ντε Τοσνύ να είναι μητέρα της:
* Κωνστάνθα, παντρεύτηκε τον Σάντσο Γκαρθές κύριο του Ουνκαστίγιο.

## Παραπομπές


## Πηγές
* II #56, III.1 #145; Moriarty, Plantagenet Ancestry of King Edward III and Queen Philippa of Hainault, p80, 109
* Histoire Générale de Languedoc; 3rd edn. Tome IV, p. 117, citing Marca (Béarn), p. 709.
* Jaime de Salazar y Acha, "Nuevos datos para la identificación familiar de la reina Estefanía de Pamplona", Príncipe de Viana vol. 68 (2007), no. 242, pp. 853-864

Κατηγορία:Βασίλισσες της Ναβάρρας
Ευρασιανισμός

Ο **ευρασιανισμός** (ρωσικά: евразийство, *γεβραζίιστβο*) είναι πολιτικό κίνημα στη Ρωσία (ενώ παλαιότερα σε αυτό πίστευαν κυρίως Ρώσοι μετανάστες - μέλη του φιλομοναρχικού κινήματος) που πιστεύει ότι ο Ρωσικός πολιτισμός δεν ανήκει στην Ευρωπαϊκή ή Ασιατική κατηγορία αλλά στη γεωπολιτική έννοια της Ευρασίας. Αναπτύχθηκε στη δεκαετία του 1920, ενώ το κίνημα του ευρασιανισμού υποστήριζε την Μπολσεβικική Επανάσταση αλλά αντιτιθόταν στην εφαρμογή του κομμουνισμού, θεωρώντας την Σοβιετική Ένωση ως βήμα στη διαδρομή για τη δημιουργία μιας νέας εθνικής ταυτότητας που θα αντανακλά τον μοναδικό χαρακτήρα της γεωπολιτικής θέσης της Ρωσίας. Το κίνημα είδε μια μικρή αναβίωση μετά τη διάλυση της Σοβιετικής Ένωσης τον Δεκέμβριο του 1991. Μια παρόμοια έννοια είναι αυτή του Τουρανισμού στους τουρκικούς λαούς.
Συμμετοχή της Αιθιοπίας στο Παγκόσμιο Πρωτάθλημα Στίβου 2019

Η **[[Αιθιοπία]]** θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 37 αθλητές.

## Μετάλλια

## Συμμετοχές

### Άνδρες

; Δρόμοι

### Γυναίκες

; Δρόμοι

## Παραπομπές

Αιθιοπία
Κατηγορία:Αθλητισμός στην Αιθιοπία
Μαργαρίτα του Λ'Αιγκλ

Η **Μαργαρίτα**, γαλλ. Marguerite (απεβ. 1141) από τον Οίκος του Λ'Αιγκλ ήταν κόρη του κυρίου του Λ'Αιγκλ και με τον γάμο της έγινε βασίλισσα της Ναβάρρας.

## Βιογραφία
Ήταν κόρη του Γιλβέρτου κυρίου του Λ'Αιγκλ και της Γιουλιάνας του Περς, κόρης του Γοδεφρείδου Β΄ κόμη του Περς.

Αν και ο πατέρας της ήταν Νορμανδός (το Αιγκλ είναι στη Νορμανδία), η εκ μητρός μάμμη της ήταν η Βεατρίκη του Μοντιντιέ, της οποίας η αδελφή Φελίσια του Ρουσύ ήταν σύζυγος του Σάντσο Ραμίρεθ της Αραγωνίας & Παμπλόνας. Ο θείος της Ροτρού Γ΄ κόμης του Περς είχε χάσει τη σύζυγό του, τον γιο του και δύο ανιψιούς, τους Εργκενούλφ και Γοδεφρείδο (αδελφούς της Μαργαρίτας) το 1120 στο ναυάγιο του *Λευκού Πλοίου*. Έπειτα από αυτή την τραγωδία, ο Ροτρού Γ΄ άφησε τη Γιουλιάνα υπεύθυνη της κομητείας του τού Περς και μετέβη στην Αραγωνία, όπου είχε παλαιότερα πολεμήσει. Τότε κανόνισε τον γάμο της Μαργαρίτας. Ο σύζυγός της Γκαρθία έγινε απροσδόκητα βασιλιάς της Ναβάρρας. Επικύρωσε τα δικαιώματα και προνόμια της εκκλησίας της Παμπλόνας με τη συμβουλή της "συζύγου του Μαργαρίτες βασίλισσας" σε καταστατικό του 1135.

## Οικογένεια
Παντρεύτηκε το 1130 τον Γκαρθία Ραμίρεθ τότε κύριο του Μονθόν, που 4 έτη μετά έγινε βασιλιάς της Ναβάρρας. Είχε τέκνα:
* Σάντσο ΣΤ΄ 1132-1194, βασιλιάς της Ναβάρρας.
* Λευκή μετά το 1133-1156, παντρεύτηκε τον Σάντσο Γ΄ των Ιβρέα βασιλιά της Καστίλης.
* Μαργαρίτα π.1135-1183, παντρεύτηκε τον Γουλιέλμο Α΄ των Ωτβίλ βασιλιά της Σικελίας.

Η σχέση του Γκαρθία με τη Μαργαρίτα ήταν πάντως ασταθής. Αυτή υποτίθεται ότι είχε πολλούς εραστές και έδειχνε εύνοια στους Γάλλους συγγενείς της. Έκανε έναν δεύτερο γιο:
* (Ροδρίγο) Ερρίκος 1144-π.1175, κόμης του Μοντεσκαλιόζο,

που ο άνδρας της αρνήθηκε να αναγνωρίσει. Δεν τον νομιμοποίησε ποτέ, ακόμη και μετά το τέλος της Μαργαρίτας. Εθεωρείτο ευρέως νόθος, αν και η αδελφή του Μαργαρίτα δεν του συμπεριφέρθηκε ποτέ ως τέτοιον. Ο Ερρίκος σίγουρα δεν συμπεριφερόταν, ποτέ, διαφορετικά, από το να είναι γιος του βασιλιά.

Η Μαργαρίτα απεβίωσε σε έλλειψη εύνοιας το 1141. Ο Γκαρθία έπειτα έκανε δεύτερο γάμο. Ωστόσο η νεότερη κόρη της τη θυμόταν με στοργή.

## Παραπομπές


## Πηγές
* Luscombe, David; Riley-Smith, Jonathan, eds. (2004). The New Cambridge Medieval History: Volume 4, C.1024-c.1198, Part II. Cambridge University Press.
* Thompson, Kathleen (2002). Power and Border Lordship in Medieval France: The County of the Perche, 1000-1226. The Boydell Press.

Κατηγορία:Βασίλισσες της Ναβάρρας
Χριστίνα Ροδρίγεθ, ευγενής

H **Χριστίνα**, ισταν. Cristina (γενν. π. 1075) ήταν κόρη του Ροδρίγο Ντιαθ *Ελ Σιντ* πρίγκιπα της Βαλένθια και με τον γάμο της έγινε κυρία του Μονθόν.

## Βιογραφία
Ήταν κόρη του Ελ Σιντ ή Ροδρίγο Ντίαθ δε Βιβάρ πρίγκιπα της Βαλένθια, πολέμαρχου της Καστίλης και της Χιμένα Ντίαθ, κόρης του Ντιέγο Φερνάντεθ κόμη του Οβιέδο.

## Οικογένεια
Παντρεύτηκε το 1099 ή πριν τον Ραμίρο Σάντσεθ των Χιμένεθ κύριο του Μονθόν και είχε τέκνα:
* Γκαρθία Ραμίρεθ ο *Αποκαταστάτης* π.1112-1150, βασιλιάς της Ναβάρρας.
* Ελβίρα Ραμίρεθ, παντρεύτηκε τον Ροδρίγο Γκόμεθ απεβ. 1146, ευγενή και στρατιωτικό της Καστίλης.

## Παραπομπές


## Πηγές
* Martínez Díez, Gonzalo (2007). "Los Infantes de Carrión del Cantar Cidiano y su nula historicidad" (PDF). Historia, instituciones, documentos (in Spanish) (34). pp. 207–223. ISSN 1137-7054.
* Ian Michael, «Introducción» to his edition of Poema de Mío Cid, Madrid, Castalia, 1976, páge 39. ISBN 978-84-7039-171-2.

Κατηγορία:Ισπανική τάξη ευγενών
Αλτάι Κουλγκίνωφ

Ο **Αλτάι Κουλγκίνωφ** ( 15 Ιανουαρίου 1978) είναι πολιτικός της Δημοκρατίας του Καζακστάν. Υπηρετεί ως ακίμ της πόλης Αστανά από τις 13 Ιουνίου 2019.

## Βιογραφία
Το 2000, υπηρέτησε στο στρατό.

Το 2001 εργάστηκε ως επικεφαλής ειδικός, ενεργώντας στο τμήμα προσωπικού του Κεντρικού Γραφείου του Εισαγγελέα της Δημοκρατίας του Καζακστάν (2001).

Από το 2002 έως το 2003 εργάστηκε ως εισαγγελέας του τμήματος για τη σύνταξη νομικών στατιστικών της Επιτροπής Νομικών Στατιστικών και Ειδικών Καταστάσεων της Γενικής Εισαγγελίας της Δημοκρατίας του Καζακστάν.

Από το 2003 έως το 2007 εργάστηκε ως αναπληρωτής επικεφαλής του Οργανισμού Υποθέσεων Δημόσιας Διοίκησης στην Αστανά.

Από το 2007 έως το 2008 εργάστηκε ως Επικεφαλής του Τμήματος Ανάλυσης και Ανάπτυξης Κανονισμών του Υπουργείου Δικαιοσύνης της Δημοκρατίας του Καζακστάν.

Από το 2008 έως το 2010 εργάστηκε ως Αναπληρωτής Γενικός Διευθυντής του ομίλου Alash Media Group LLP (δηλαδή Όμιλος μέσων ενημέρωσης Αλάς). 

Από το 2010 έως το 2012, ήταν ο κρατικός επιθεωρητής του τμήματος κρατικού ελέγχου και οργανωτικής και εδαφικής εργασίας της Προεδρικής Διοίκησης της Δημοκρατίας του Καζακστάν.

Από τις 8 Φεβρουαρίου 2012 έως τις 4 Απριλίου 2013 ήταν αναπληρωτής ακίμ της περιφέρειας του Δυτικού Καζακστάν.

Από τις 4 Απριλίου 2013 έως τις 26 Μαρτίου 2016 ήταν ακίμ της πόλης Οράλ.

Από τις 26 Μαρτίου 2016 ήταν ακίμ της περιοχής του Δυτικού Καζακστάν.

Στις 13 Ιουνίου 2019, με διάταγμα του προέδρου, διορίστηκε δήμαρχος της πόλης του Νουρσουλτάν.

### Μισθός
Τον Αύγουστο του 2016, εστάλησαν αιτήσεις σε όλα τα ακιμάτ με αίτημα να αποκαλυφθούν οι μισθοί των ακίμ (περιφερειαρχών). Ο μισθός του ακίμ της περιοχής του Δυτικού Καζακστάν του, Αλτάι Κουλγκίνοφ, ανερχόταν σε 742.527 τένγκε το μήνα (ή 2.152 δολάρια με την ισοτιμία 1 δολάριο = 345 τένγκε).

## Εκπαίδευση

* Διεθνές Καζακικό-Τουρκικό Πανεπιστήμιο με το όνομα Χότζα Αχμέτ Γιασάουι, όπου απέκτησε πτυχίο νομικής. 
* Ακαδημία Δημόσιας Διοίκησης υπό τον Πρόεδρο της Δημοκρατίας του Καζακστάν - Ειδικό κράτος και τοπική κυβέρνηση.
*Πανεπιστήμιο του Αμπερντίν, Μεγάλη Βρετανία, μεταπτυχιακό δίπλωμα στο προεδρικό πρόγραμμα "Μπολασάκ" - σπούδασε στο ειδικό διεθνές εμπορικό δίκαιο.

## Παραπομπές


Κατηγορία:Ακίμ της Ουράλσκ
Κατηγορία:Ακίμ της Αστάνα
Ουρράκα της Καστίλης, βασίλισσα της Ναβάρρας

Η **Ουρράκα**, ισπαν. Urraca (1133 - π. 1179) από τον Οίκο των Ιβρέα-Καστίλης ήταν πριγκίπισσα του Λεόν & της Καστίλης και με τους γάμους της έγινε πρώτα βασίλισσα της Παμπλόνας και μετά κυρία της Τσαντάδα.

## Βιογραφία
Ήταν νόθη κόρη του Αλφόνσου Ζ΄ των Ιβρέα βασιλιά του Λεόν & της Καστίλης και της ερωμένης του Γκοντρόδα Ρέρεθ, κόρης του Πέδρο Ντίαθ μεγιστάνα των Αστουριών.

## Οικογένεια
Παντρεύτηκε πρώτα το 1144 τον Γκαρθία Ραμίρεθ των Χιμένεθ βασιλιά της Ναβάρρας. Γι' αυτόν ήταν ο δεύτερος γάμος· απεβίωσε το 1150 και τον διαδέχθηκε ο γιος του από τον πρώτο του γάμο Σάντσο ΣΤ΄ της Ναβάρρας, που νυμφεύτηκε τη Σάντσα των Ιβρέα-Καστίλης, ετεροθαλή αδελφή της Ουρράκας. Η Ουρράκα και ο Γκαρθία είχαν τέκνο:
* Σάντσα 1148-1176, παντρεύτηκε πρώτα τον Γκαστόν Ε΄ υποκόμη του Μπεάρν και μετά τον Πέτρο Μανρίκε ντε Λάρα υποκόμη του Ναρμπόν, κύριο της Μολίνα.

Ο πατέρας της την έθεσε κυβερνήτη των Αστουριών. Πριν το 1163 η Ουρράκα παντρεύτηκε για δεύτερη φορά, με τον Άλβαρο Ροδρίγεθ δε Κάστρο, γιο του Ροδρίγο Φερνάντεθ ντε Κάστρο. Αυτός ήταν κύριος της Τσαντάδα, κοντόσταυλος (alférez) και μέγας μαγιορδόμος του Φερδινάνδου Β΄, ετεροθαλούς αδελφού της Ουρράκας. Η Ουρράκα είχε τέκνο:
* Σάντσο Άλβαρεθ ντε Κάστρο π.1164-μετά το 1196, κυβερνήτης των Αστουριών.

## Πρόγονοι

## Παραπομπές


## Πηγές
* Arco y Garay, Ricardo del (1954). Sepulcros de la Casa Real de Castilla (in Spanish). Madrid: Instituto Jerónimo Zurita. Consejo Superior de Investigaciones Científicas. OCLC 11366237.
* Casado Lobato, Concepción (1979). "¿Un intento de secesión asturiana en el siglo XII" (PDF). Asturiensia medievalia (in Spanish) (3). Oviedo: Universidad de Oviedo. Departamento de Historia Medieval. pp. 163–172. ISSN 0301-889X.

Κατηγορία:Καστιλιανός Οίκος της Ιβρέας
Κατηγορία:Βασίλισσες της Ναβάρρας
Μητροπολιτικές Πόλεις της Ιταλίας

Οι **Μητροπολιτικές Πόλεις της Ιταλίας** είναι διοικητικές υποδιαιρέσεις στην Ιταλία που λειτουργούν από το 2015. Οι Μητροπολιτικές πόλεις περιέχουν μία μεγάλη κεντρική πόλη με δορυφορικές πόλεις γύρω από αυτήν με κοινές οικονομικές, διοικητικές, πολιτισμικές και πληθυσμιακές δραστηριότητες, συνήθως ανήκαν παλιότερα στην ίδια επαρχία. 

## Δημιουργία
Ο αρχικός νόμος (1990) όριζε σαν πρώτες Μητροπολιτικές πόλεις το Μιλάνο, το Τορίνο, η Βενετία, η Γένοβα, η Μπολόνια, η Φλωρεντία, η Ρώμη, το Μπάρι, η Νάπολη και τα περίχωρα τους, οι Μητροπολιτικές πόλεις θα μπορούσαν να έχουν αυτόνομες διοικητικές δραστηριότητες. Αργότερα προστέθηκε στις αρχικές πόλεις το Ρήγιο στην Καλαβρία (2009). Οι Μητροπολιτικές περιοχές που ανακηρύχτηκαν μόνες τους αυτόνομες πόλεις ήταν το Κάλιαρι στη Σαρδηνία, η Μεσσήνη και το Παλέρμο στη Σικελία. Το Ιταλικό Κοινοβούλιο αναγνώρισε με νόμο τις 10 Μητροπολιτικές Πόλεις (3 Απριλίου 2014) εξαιρώντας τις αυτόνομες. Αργότερα προστέθηκαν τέσσερις νεότερες, σε λίγους μήνες τέθηκαν επίσημα σε λειτουργία (1 Ιανουαρίου 2015)

## Διοίκηση
Μια Μητροπολιτική πόλη διαιρείται σε επιμέρους Δήμους ή Κοινότητες, διοικείται από έναν Μητροπολιτικό δήμαρχο, ένα μητροπολιτικό νομοθετικό σώμα και τα αντίστοιχα Συμβούλια και Συνέλευση. Ο Μητροπολιτικός δήμαρχος θεωρείται ως ο δήμαρχος της Μητροπολιτικής επαρχιακής πόλης. Οι δήμαρχοι και οι δημοτικοί σύμβουλοι κάθε δήμου είναι υποψήφιοι για το Μητροπολιτικό Συμβούλιο, επιλέγονται από καταλόγους ανάλογα με τη βαθμολογία τους. Ο αριθμός των συμβούλων κάθε Μητροπολιτικού Δήμου εξαρτάται από τον πληθυσμό, οι Δήμοι με πληθυσμό 3.000.000 κατοίκους εκλέγουν 24 Συμβούλους, οι μικρότεροι εκλέγουν 18 Συμβούλους, άλλοι Μητροπολιτικοί Δήμοι έχουν 14. Η Μητροπολιτική Ομοσπονδία ορίζεται από τους δημάρχους των 14 Δήμων.

## Παραπομπές


## Εξωτερικοί σύνδεσμοι

*Νόμος 5 Μαϊου 2009)
*Προεδρία της Δημοκρατίας
*Μητροπολιτικές πόλεις του 2015 


Κατηγορία:Διοικητική διαίρεση της Ιταλίας
Κατηγορία:Διοικητικές διαιρέσεις της Ευρώπης
Γιόσιπ Μπέλουσιτς

Ο **Γιόσιπ Μπέλουσσιτς** (κροατ. **Josip Belušić**) (1847-;) ήταν Κροάτης εφευρέτης. Γεννήθηκε στην περιοχή του Λάμπιν της Ιστρίας, και αργότερα μετακόμισε στο Ζζουπάνιτσι. Έλαβε τη βασική του εκπαίδευση στο Πάζιν. Έγινε τελικά καθηγητής στο Κόπερ. 

Το 1888, ο Μπέλουσσιτς εφηύρε το πρώτο ηλεκτρικό ταχύμετρο στην ιστορία.  Η εφεύρεσή του ασφαλίστηκε με πατέντα από την Αυστροουγγαρία.

Ο Μπέλουσσιτς παρουσίασε την εφεύρεση το 1889 στο Exposition Universell στο Παρίσι. Αργότερα τη μετονόμασε στα ιταλικά με το όνομα *'Controllore Automatico per Vetture*'. Το Παρίσι διοργάνωσε ένα διαγωνισμό, όπου συγκρίθηκαν περισσότερες από 120 πατέντες εφευρέσεων. Η πατέντα του Μπέλουσσιτς αναγνωρίστηκε ως η πιο αξιόπιστη τον Ιούνιο του 1890. 

## Παραπομπές


## Βιβλιογραφία
* Jamičić, Željko: Josip Belušić – izumitelj tahografa. In: časopis MUP (Mir-Ugled-Povjerenje) 3. Jg., Zagreb, Januar 2008, S. 15

Κατηγορία:Κροάτες εφευρέτες
Κωνσταντία της Τουλούζης

H **Κωνσταντία**, γαλλ. Constance (άκμασε 1195-1200) από τον Οίκο της Τουλούζης ήταν κόρη του κόμη της Τουλούζης και με τους γάμους της έγινε πρώτα βασίλισσα της Ναβάρρας και μετά κυρία του Σωβ.

## Βιογραφία
Ήταν η μόνη κόρη του Ραϋμόνδου ΣΤ΄ κόμη της Τουλούζης και της 2ης συζύγου του Βεατρίκης του Μπεζιέρ.

## Οικογένεια
Παντρεύτηκε το 1195 πρώτα τον Σάντσο Ζ΄ των Χιμένεθ βασιλιά της Ναβάρρας. Δεν απέκτησαν απογόνους και ο γάμος ακυρώθηκε. Ο Σάντσο Ζ΄ έπειτα νυμφεύτηκε την Κλημεντία, χωρίς πάλι να έχει τέκνα.

Έπειτα η Κωνσταντία έκανε δεύτερο γάμο με τον Πέτρο-Μπερμόντ Β΄ κύριο του Σουάβ και είχε τέκνα;
* Πέτρος, κύριος του Σωβ.
* Ραϋμόνδος, πρόγονος των βαρόνων του Φλοράκ.
* Μπερμόντ, πρόγονος των βαρόνων της Καϋλά.
* κόρη, παντρεύτηκε τον Ούγο ντε Μιραμπέλ.
* Βεατρίκη, παντρεύτηκε τον Αρνώ ντε Ροκφέιγ.
* Μαρία, παντρεύτηκε τον Αρνόλντ-Οτ υποκόμη του Λομάν.
* Σίβυλλα, παντρεύτηκε τον Μπαρράλ του Μπω.
** Καικιλία του Μπω 1230-1275, παντρεύτηκε τον Αμεδαίο Δ΄ κόμη της Σαβοΐας.
*** Βεατρίκη της Σαβοΐας 1250-1292, παντρεύτηκε πρώτα τον Πέτρο του Σαλόν, κύριο του Σατελμπελίν και μετά τον Εμμανουήλ των Ιβρέα-Καστίλης κύριο της Βιγιένα.
**** Ιωάννης-Εμμανουήλ 1282-1348, κύριος της Βιγιένα.
***** Ιωάννα Μανουέλ 1339-1381, παντρεύτηκε τον Ερρίκο Β΄ των Τραστάμαρα βασιλιά της Καστίλης. 
****** Ιωάννης Α΄ της Καστίλης, νυμφεύτηκε την Ελεονώρα τελευταία απόγονο του Οίκου της Βαρκελώνης, βασίλισσα της Αραγωνίας.

## Πηγές
* William of Puylaurens (2003). The Chronicle of William of Puylaurens: The Albigensian Crusade and Its Aftermath. Translated by Sibley, W.A.; Sibley, M.D. The Boydell Press.

Κατηγορία:Οίκος της Τουλούζης
Κατηγορία:Βασίλισσες της Ναβάρρας
Αουρία

Η **Αουρία** ή Ωρία (άκμασε 820-850) έγινε με τον γάμο της βασίλισσα της Παμπλόνας.

## Βιογραφία
Είναι γνωστή από μία ιστορική πηγή, τον *Κώδικα της Ρόδα*, που δίνει μόνο το όνομά της, όχι όμως τους γονείς της. Ο ιστορικός Αντόνιο Ρέι υποθέτει, ότι θα μπορούσε να ήταν η εγγονή του Μουσά ιμπν Μουσά ιμπν Κασί (790-862) ηγέτη των Μουβαγιάδ/Μουλαδί, μουσουλμάνων της κοιλάδας του ποταμού Έβρο. Ο Γενεαλόγος Κριστιάν Στεπανί προτείνει αυτό και δύο άλλες εναλλακτικές προτάσεις για την πιθανή καταγωγή της.

## Οικογένεια
Παντρεύτηκε τον Φορτούν Γκαρθές των Ινίγεθ βασιλιά της Παμπλόνα και είχε τέκνα:
* Ινίγο Φορτούνεθ.
* Αθνάρ Φορτούνεθ.
* Βελάσκο Φορτούνεθ.
* Λόπε Φορτούνεθ.
* Οννέκα Φορτούνεθ π.848-μετά το 890, παντρεύτηκε πρώτα (862) τον Αμπντουλάχ της Κόρδοβας και μετά (863) τον Αθνάρ Σάντσεθ δε Λαρόν.

## Πηγές
* Aguado Bleye, Pedro; Alcazar Molina, Cayetano Prehistoria, edades antigua y media.
* Collins, Roger (2012). Caliphs and Kings: Spain, 796-1031. Blackwell publishing.
* Cañada Juste, Alberto (2013). "Doña Onneca, una princesa vascona en la corte de los emires cordobeses" (PDF). Príncipe de Viana (in Spanish) (258). Pamplona: Institución Príncipe de Viana. pp. 481–502. ISSN 0032-8472.
* Settipani, Christian (2004). La noblesse du midi carolingien: études sur quelques grandes familles d’Aquitaine et du Languedoc du IXe siècle (in French). Oxford Univ. Unit for Prosopographical Research. ISBN 9781900934046.

## Παραπομπές


Κατηγορία:Βασίλισσες της Ναβάρρας
Μονή Στουντένιτσα

Η **μονή Στουντένιτσα** (σερβικά: Манастир Студеница/Manastir Studenica) είναι σερβικό ορθόδοξο μοναστήρι του 12ου αιώνα, το οποίο βρίσκεται στην κεντρική Σερβία, 40 χιλιόμετρα νοτιοδυτικά από το Κράλιεβο. Είναι ένα από τα μεγαλύτερα και πλουσιότερα σερβικά ορθόδοξα μοναστήρια.

Ο Στέφανος Α΄ Νεμάνια, ιδρυτής του Σερβικού κράτους, ίδρυσε το μοναστήρι το 1190. Ο ίδιος αλλά και η σύζυγός του Αναστασία έχουν ενταφιαστεί στο μοναστήρι. Εντός του σχεδόν κυκλικού οχυρού περιβόλου του μοναστηριού βρίσκονται δύο εκκλησίες, το καθολικό της μονής, αφιερωμένο στην Παναγία, και το παρεκκλήσι του Βασιλιά (1314), αφιερωμένο στους Αγίους Ιωακείμ και Άννη, αμφότερα κατασκευασμένα από λευκό μάρμαρο. Η μονή είναι γνωστή για τον τοιχογραφικό διάκοσμο του 13ου-14ου αιώνα σε βυζαντινό στυλ, με ιδιαίτερο χαρακτηριστικό την εκφραστικότητα και την απόδοση του όγκου των μορφών.

Η μονή έχει ανακηρυχθεί πολιτιστικό μνημείο εξαιρετικής σημασίας το 1979 και το 1986 ανακηρύχθηκε μνημείο παγκόσμιας κληρονομιάς από την ΟΥΝΕΣΚΟ.

## Παραπομπές


## Εξωτερικοί σύνδεσμοι
* Ο ιστότοπος της μονής 

Στουντενιτσα
Κατηγορία:Πολιτισμικά μνημεία εξαιρετικής σημασίας στη Σερβία
Κατηγορία:Μνημεία Παγκόσμιας Κληρονομιάς στη Σερβία
Βαλκανικό Σύμφωνο

Το **Βαλκανικό Σύμφωνο** μπορεί να αναφέρεται σε:

* Βαλκανικό Σύμφωνο (1934)
* Βαλκανικό Σύμφωνο (1953)